**Projektas**

**KLAIPĖDOS RAJONO savivaldybės taryba**

**SPRENDIMAS**

**DĖL PRITARIMO VALSTYBĖS ĮMONĖS LIETUVOS AUTOMOBILIŲ KELIŲ DIREKCIJOS IR KLAIPĖDOS RAJONO SAVIVALDYBĖS BENDRADARBIAVIMO SUTARTIES PASIRAŠYMUI**

2022 m. rugsėjo 29 d. Nr. T11-   
Gargždai

Klaipėdos rajono savivaldybės taryba, vadovaudamasi Lietuvos Respublikos vietos savivaldos įstatymo 6 straipsnio 32 punktu, 16 straipsnio 4 dalimi, Klaipėdos rajono savivaldybės vardu sudaromų sutarčių pasirašymo tvarkos aprašo, patvirtinto Klaipėdos rajono savivaldybės tarybos 2008 m. vasario 28 d. sprendimu Nr. T11-70 „Dėl Klaipėdos rajono savivaldybės vardu sudaromų sutarčių pasirašymo tvarkos aprašo patvirtinimo“ (2021 m. gruodžio 23 d. sprendimo Nr. T11-330 redakcija), 4.11. papunkčiu, n u s p r e n d ž i a:

1. Pritarti valstybės įmonės Lietuvos automobilių kelių direkcijos ir Klaipėdos rajono savivaldybės bendradarbiavimo sutarties pasirašymui (sutarties projektas pridedamas).

2. Skirti 100 (šimtą) procentų projekto „Valstybinės reikšmės rajoninio kelio Nr. 2202 Klaipėda–Veiviržėnai–Endriejavas ruožo nuo 9,600 iki 9,760 km kapitalinis remontas įrengiant triukšmo užtvarą“ visų statybos darbų išlaidoms apmokėti iš Klaipėdos rajono savivaldybės biudžeto.

3. Įpareigoti Savivaldybės administracijos direktorių pasirašyti šio sprendimo 1 punkte minimą bendradarbiavimo sutartį ir jos pakeitimus (jei tokių bus).

Šis sprendimas per vieną mėnesį nuo jo įteikimo ar pranešimo suinteresuotai šaliai apie viešojo administravimo subjekto veiksmus (atsisakymą atlikti veiksmus) dienos gali būti skundžiamas Lietuvos administracinių ginčų komisijos Klaipėdos apygardos skyriui (Herkaus Manto g. 37, LT-92236, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, LT-91230 Klaipėda) Lietuvos Respublikos administracinių bylų teisenos įstatymo nustatyta tvarka.

Savivaldybės meras

TEIKIA: S. Karbauskas

PARENGĖ: A. Ronkus

SUDERINTA:

V. Valantinas

D. Beliokaitė

V. Jasas

A. Jansonienė

Č. Banevičius

L. Liutikienė

V. Riaukienė

B. Markauskas

**KLAIPĖDOS RAJONO SAVIVALDYBĖS ADMINISTRACIJOS**

**AIŠKINAMASIS RAŠTAS**

2022-05-05

**Dėl Tarybos sprendimo „Dėl pritarimo** **valstybės įmonės Lietuvos automobilių kelių direkcijos ir Klaipėdos rajono savivaldybės bendradarbiavimo sutarties pasirašymui“ projekto**

**1. Parengto projekto esmė, tikslai ir uždaviniai:**

Klaipėdos rajono savivaldybe bendradarbiavimo sutarties pagrindu su valstybės įmonės Lietuvos automobilių kelių direkcija kooperuodamos savo darbą, žinias ir žmogiškuosius išteklius, įsipareigoja bendrai veikdamos įgyvendinti Projektą bei užtikrinti Šalims tenkančios tęstinės veiklos po Projekto užbaigimo vykdymą.

Savivaldybė prisidėdama 100 (šimtu) procentu projekto vertės prisideda prie „Valstybinės reikšmės rajoninio kelio Nr. 2202 Klaipėda–Veiviržėnai–Endriejavas ruožo nuo 9,600 iki 9,760 km kapitalinis remontas įrengiant triukšmo užtvarą“ įgyvendinimo. Bus sumontuota triukšmo užtvaro sienelė ties Ketvergių mokykla, Dovilų seniūnijoje. Projektas bus įgyvendinamas pagal įgyvendinamas Savivaldybės užsakytą ir parengtą Projekto techninį darbo projektą,

**2. Projekto rengimo priežastys.** **Kuo vadovaujantis parengtas sprendimo projektas:**

Valstybinės reikšmės rajoninio kelio Nr. 2202 Klaipėda–Veiviržėnai–Endriejavas ruožo nuo 9,600 iki 9,760 km atkarpoje (ties Ketvergių mokykla) vykstant intensyviam eismui ties Ketvergių gyvenviete sukuriama didelė triukšmo sklaida. Pastovus triukšmas vargina mokyklos bendruomenę ir trukdo ugdymo procesui. Įrengus triukšmo užtvarą padidės apsauga nuo gatvės triukšmo, pagerės ugdymo sąlygos ir bus išlaikytos higienos normos.

**3. Kaip šiuo metu yra teisiškai reglamentuojami projekte aptariami klausimai:**

Sprendimo projektas parengtas vadovaujantis teisės aktais, nurodytais sprendimo projekto preambulėje.

**4. Galimos teigiamos ir neigiamos pasekmės priėmus siūlomą Savivaldybės tarybos sprendimo projektą ir kokių priemonių būtina imtis, siekiant išvengti neigiamų pasekmių:**

Įrengus triukšmo užtvarą pagerės mokyklos mokinių ugdymo sąlygos ir bus išlaikytos higienos normos.

Neįgyvendinus šio projekto išlieka triukšmo sklaida ir blogos sąlygos ugdymo procesui.

**5. Kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą Savivaldybės tarybos sprendimo projektą:**

Nėra

**6. Projekto rengimo metu gauti specialistų vertinimai ir išvados. Ekonominiai apskaičiavimai:**

Nėra

**7. Sprendimo įgyvendinimui reikalingos lėšos:**

Lėšų poreikio dydis paaiškės po projekto parengimo. Savivaldybės prisidėjimas 100 (šimtu) procentų projekto vertės.

**8. Kiti, autoriaus nuomone, reikalingi pagrindimai ir paaiškinimai:**

Planuojama Projekto statybos darbų pradžia 2024 metais.

Projekto autorius

Statybos ir infrastruktūros skyriaus vyresnysis patarėjas Algirdas Ronkus